CELEX: 32013D0765
Language: et
Date: 2013-12-13 00:00:00
Title: 2013/765/EL: Komisjoni rakendusotsus, 13. detsember 2013 , millega muudetakse organisatsiooni Det Norske Veritas tunnustust vastavalt Euroopa Parlamendi ja nõukogu määrusele (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta (teatavaks tehtud numbri C(2013) 8876 all)  EMPs kohaldatav tekst

17.12.2013   
            
            
               ET
            
            
               Euroopa Liidu Teataja
            
            
               L 338/107
            
         KOMISJONI RAKENDUSOTSUS,
   13. detsember 2013,
   millega muudetakse organisatsiooni Det Norske Veritas tunnustust vastavalt Euroopa Parlamendi ja nõukogu määrusele (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta
   (teatavaks tehtud numbri C(2013) 8876 all)
   (EMPs kohaldatav tekst)
   (2013/765/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta, (1) eriti selle artikli 4 lõiget 1 ja artiklit 16,
   ning arvestades järgmist:
   
               (1)
            
            
               Vastavalt määruse (EÜ) nr 391/2009 artikli 16 lõikele 1 kontrollib komisjon, et kõnealuse määruse artikli 2 punkti c ja artikli 4 lõike 3 kohaselt antud tunnustuse omanik on juriidiline isik, kes kuulub organisatsiooni, mille suhtes kohaldatakse kõnealuse määruse sätteid. Vastasel juhul teeb komisjon otsuse nimetatud tunnustuse muutmise kohta.
            
         
               (2)
            
            
               Organisatsioone Det Norske Veritas ja Germanischer Lloyd (osalised) tunnustati 1995. aastal vastavalt nõukogu direktiivile 94/57/EÜ (2).
            
         
               (3)
            
            
               Vastavalt määruse (EÜ) nr 391/2009 artikli 15 lõikele 1 säilitasid osalised kõnealuse määruse jõustumisel oma tunnustuse.
            
         
               (4)
            
            
               Det Norske Veritase esialgne tunnustus anti juriidilisele isikule DNV Classification AS, uue nimega DNV AS, mis on osa DNV Group ASist, mis ei tegutse iseseisva üksusena ja mida kontrollib Norras asuv mittetulundusühing Stiftelsen Det Norske Veritas („SDNV”).
            
         
               (5)
            
            
               Germanischer Lloydi esialgne tunnustus anti juriidilisele isikule Germanischer Lloyd AG, hiljem loodud kui Germanischer Lloyd SE („GL SE”), mis on osa GL Groupist, mis ei tegutse iseseisva üksusena ja mida kontrollib Saksamaal asuv valdusettevõtja Mayfair.
            
         
               (6)
            
            
               10. juunil 2013 sai komisjon nõukogu määruse (EÜ) nr 139/2004 (3) artiklile 4 vastava teate kavandatava koondumise kohta, et SDNV omandab nimetatud määruse artikli 3 lõike 1 punkti b tähenduses ainukontrolli GL SE üle ja ühendab selle oma tütarettevõtjaga DNV Group AS (edaspidi uue nimega DNV GL Group AS).
            
         
               (7)
            
            
               15. juulil 2013 võttis komisjon vastavalt ühinemismääruse artikli 6 lõike 1 punktile b vastu otsuse, et ei vaidlusta koondumist (edaspidi toimik COMP/M.6885 – SDNV/Germanischer Lloyd) ja kuulutab selle siseturuga kokkusobivaks.
            
         
               (8)
            
            
               DNV GL Group AS, mis ei tegutse iseseisva üksusena, on registreeritud Norras ja alustas tööd 12. septembril 2013. Osalised teavitasid komisjoni, et kuni ühistegevuse alustamiseni jätkavad senised organisatsioonid DNV AS ja GL SE sõltumatult tööd DNV GL Group ASi raames vastavalt oma senistele eeskirjadele, menetlustele ja süsteemidele.
            
         
               (9)
            
            
               GL SE omandiõigus anti üle DNV ASile (edaspidi uue nimega DNV GL AS). Alates ühistegevuse algusest on DNV GL AS koos oma tütarettevõtjatega vastutav määruse (EÜ) nr 391/2009 reguleerimisalasse kuuluva klassifitseerimise ja sertifitseerimise eest. DNV GL AS on seega kõikide tunnustatud organisatsiooni moodustavate juriidiliste isikute emaettevõte ja sellele tuleks anda tunnustus.
            
         
               (10)
            
            
               Seevastu GL SE ei ole enam organisatsiooni asjaomane emaettevõte ja selle suhtes ei kohaldata määrust (EÜ) nr 391/2009. Vastavalt kõnealuse määruse artiklile 4 lõpeb seega selle tunnustus.
            
         
               (11)
            
            
               Teabest, mille osalised komisjonile esitasid, nähtub, et ühistegevuse algusest kuni ühise tootmissüsteemi käivitamiseni tuleks olemasolevaid laevu käidelda ja käimasolevaid projekte käsitleda eraldi vastavalt DNV ASi ja GL SE senistele eeskirjadele, menetlustele ja süsteemidele. Määruse (EÜ) nr 391/2009 kohustuste ja nõuetega jätkuva täitmise tagamiseks tuleks ülesanded ja süsteemid järk-järgult integreerida.
            
         
               (12)
            
            
               Käesoleva otsusega ette nähtud meetmed on kooskõlas laevade põhjustatud merereostuse vältimise ja meresõiduohutuse komitee (mis loodi Euroopa Parlamendi ja nõukogu määrusega (EÜ) nr 2099/2002) (4) arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Alates käesoleva otsuse jõustumise kuupäevast on Det Norske Veritasele antud tunnustuse omanik DNV GL AS, mis on määruse (EÜ) nr 391/2009 kohaldamisel kõigi tunnustatud organisatsiooni moodustavate juriidiliste isikute emaettevõte.
   GL SE omandiõiguse ülemineku tõttu DNV GL ASile lõpeb Germanischer Lloydi tunnustus, mis algselt anti GL SE-le.
   Artikkel 2
   Käesolev otsus on adresseeritud liikmesriikidele.
   
      Brüssel, 13. detsember 2013
      
         
            Komisjoni nimel
         
         
            asepresident
         
         Siim KALLAS
      
   
   
      (1)  ELT L 131, 28.5.2009, lk 11.
   
      (2)  Nõukogu direktiiv 94/57/EÜ, 22. november 1994, laevade kontrolli ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta (EÜT L 319, 12.12.1994, lk 20).
   
      (3)  Nõukogu määrus (EÜ) nr 139/2004, 20. jaanuar 2004, kontrolli kehtestamise kohta ettevõtjate koondumiste üle (EÜ ühinemismäärus) (ELT L 24, 29.1.2004, lk 1).
   
      (4)  Euroopa Parlamendi ja nõukogu määrus (EÜ) nr 2099/2002, 5. november 2002, millega asutatakse laevade põhjustatud merereostuse vältimise ja meresõiduohutuse komitee (COSS) ning muudetakse määrusi, mis käsitlevad laevade põhjustatud merereostuse vältimist ja meresõiduohutust (EÜT L 324, 29.11.2002, lk 1).